«Беларускія кампаніі цалкам могуць стаць ахвярамі ўскосных наступстваў санкцыяў, - лічыць старшыня менскага зьвязу прадпрымальнікаў і наймальнікаў Уладзімер Карагін. - Як паказвае досьвед, сфэры ўжываньня любых санкцыяў могуць быць вельмі суб'ектыўныя. Напрыклад, нядаўна мы былі на адным эўрапейскім форуме, і фінскія, шведзкія бізнэсоўцы распавялі нам пра забарону весьці бізнэс зь любымі расейскімі кампаніямі, як-небудзь зьвязанымі з нафтагазавым комплексам. Хоць у санкцыях такога і не прапісана. Такім чынам, мы бачым, як на нашых вачох звычайны сумленны бізнэс становіцца закладнікам палітыкаў, якія ня могуць дамовіцца. Вядома, мы выступаем супраць такога стану рэчаў!»